EkBass/fiwiki-20250220-pages-articles huggingface dataset:
Huittisten Lihapojat

Huittisten Lihapojat oli suomalainen vuosina 1948–2001 toiminnassa ollut lihanjalostusyhtiö. Se perustettiin Laviassa vuonna 1948. Yhtiön toimitilat sijaitsivat Huittisissa ja Raumalla. Huittisten Lihapojat oli aikoinaan Huittisten kaupungin yksi suurimpia työnantajia, joka työllisti 180 työntekijää. == Tuotteet == Huittisten Lihapoikien valmistamia tuotteita olivat erilaiset lihanjalostus- ja einestuotteet, kuten muun muassa makkarat, kinkut ja hampurilaiset. Tuotemerkkejä olivat muun muassa Ocel, Balanssi, Gourmét, Prima ja Jyrki. Yhtiö toi markkinoille vuoden 1999 alussa ensimmäisenä maailmassa makkaran, joka auttaa alentamaan veren kolesterolia. Makkaran raaka-aineisiin sekoitettiin rypsiöljyä, mikä paransi sen rasvakoostumusta. Vastaavanlaisia tuotteita alettiin kehittelemään, mutta tuotteen vähäisen kysynnän takia, yhtiö joutui supistamaan tuotevalikoimaa. Lihajaloste Korpela valmistaa nykyään joitakin Huittisten Lihapoikien aikaisia tuotteita, kuten "Kartanon napakat" -nakkeja. == Konkurssi == Yhtiö hakeutui huhtikuussa 2001 konkurssiin taloudellisten ongelmien takia, johon liittyi muun muassa pahentunut velkaantuminen. Selvitystilaan sen ajoi lopulta alkuvuodesta 2001 tapahtunut raaka-ainekustannusten reipas nousu, jota ei saatu siirrettyä tuotteiden hintoihin. Yhtiölle etsittiin mahdollista jatkajaa, mutta sitä ei löytynyt. Viitattu 19.7.2012 Loppujen lopuksi yhtiöllä oli velkaa 70 miljoonaa markkaa. 10\. toukokuuta 2001 olivat työntekijät töissä viimeistä kertaa. == Yhteistyö == Huittisten Lihapojat on tehnyt yhteistyötä muun muassa Tampereen Ilveksen kanssa. Yhtiö haki näkyvyyttä muun muassa joukkueen pelikypäristä. == Lähteet == == Aiheesta muualla == * Kauppalehti: Huittisten Lihapojat Oy konkurssipesä Luokka:Entiset suomalaiset elintarvikeyritykset Luokka:Huittisten historia
Catherine Disher

Catherine Wilder Disher (s. 22. kesäkuuta 1960 Montréal, Québec) on kanadalainen Gemini-palkittu näyttelijä, joka tuli tunnetuksi televisiosarjasta Forever Knight esitettyään tohtori Natalie Lambertia. Samaan aikaan hän oli myös Jean Greyn äänenä piirrossarjassa X-Men. Vuoden 1999 videopelissä Resident Evil 3: Nemesis Disher ääninäyttelee päähenkilö Jill Valentinea. Vuosien 2008–2010 aikana Disher näytteli Maggie Nortonia televisiosarjassa Raja – the Border. Vuoden 2008 jälkeen hän on näytellyt Martha Tinsdalea seitsemässä The Good Witch -elokuvassa ja niiden jälkeen tuotetussa Good Witch -televisiosarjassa. == Aiheesta muualla == * * Catherine Disher TV.comissa Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Kanadanranskalaiset Luokka:Vuonna 1960 syntyneet Luokka:Elävät henkilöt
Reinhard Gehlen

Reinhard Gehlen (3. huhtikuuta 1902 – 8. kesäkuuta 1979) oli saksalainen kenraalimajuri toisen maailmansodan aikana. == Nuoruus == Hän syntyi roomalaiskatoliseen perheeseen kirjakaupanpitäjän pojaksi. Hän liittyi Weimarin tasavallan asevoimiin Reichswehriin 1920 ja natsi-Saksan armeijan esikuntakouluun 1935. Gehlen palveli yleisesikunnassa 1935–1936. Vuonna 1939 hänet ylennettiin majuriksi. Toisessa maailmansodassa hänestä tuli ensin marsalkka Walther von Brauchitschin adjutantti. Seuraavaksi Gehlen siirrettiin Franz Halderin esikuntaupseeriksi. Heinäkuussa 1941 hänet ylennettiin everstiluutnantiksi. == Tiedustelu-upseerina == Hänet nimitettiin Saksan maavoimien esikunnan 12 osaston päälliköksi, huhtikuussa 1942. Osaston nimi oli Fremde Heere Ost suomeksi Itäiset vieraat armeijat. Joulukuussa 1944 hänet ylennettiin kenraalimajuriksi ja hän sai tehtäväkseen puna-armeijan taistelutaktiikoita koskevien tiedustelutietojen kokoamisen. Tämä teki hänestä hyvin arvokkaan vangin länsiliittoutuneille sodan jälkeen. Sodan lopussa kuvatut mikrofilmit haudattiin Alpeille ja Gehlen itse antautui vuonna 1945 länsiliittoutuneille Baijerissa. Gehlen luovutti Yhdysvalloille laajat arkistot, jotka Fremde Heere Ost oli koonnut Neuvostoliitosta ja Itä- Euroopasta. ==Sodan jälkeen== Gehlen vapautui sotavangin asemasta vuonna 1946. Hän toimi sodan jälkeen yhteistyössä CIA:n kanssa ja saksalaisen niin sanotun Gehlen-organisaation ("Gehlorg") johtajana, joka suoritti vakoiluoperaatioita Neuvostoliiton miehitysalueilla. Gehlenistä tuli vuonna 1956 perustetun Länsi- Saksan tiedustelupalvelun Bundesnachrichtendienstin (BND) päällikkö, missä tehtävässä hän palveli vuoteen 1968 asti. Gehlen esiintyi julkisesti liennytyksen ja ETYK-kokouksen vastustajana. Suomen politiikkaa hän arvosteli avoimesti ja varoitti maailmaa suomettumisesta. ==Lähteet== * *Rislakki, Jukka: Erittäin salainen. Vakoilu Suomessa. LOVE KIRJAT, 1982. ISBN 951-835-057-4 ===Viitteet=== Luokka:Saksalaiset kenraalit Luokka:Saksalaiset vakoojat Luokka:Vuonna 1902 syntyneet Luokka:Vuonna 1979 kuolleet
Ernst Busch

Ernst Busch (6. heinäkuuta 1885 – 17. heinäkuuta 1945) oli saksalainen sotamarsalkka toisen maailmansodan aikana. == Nuoruus == Ernst Busch oli syntynyt Essen-Steelessä Saksassa. Hän liittyi Preussin armeijaan vuonna 1904 ja otti osaa ensimmäiseen maailmansotaan länsirintamalla. Hän jäi armeijaan sodan jälkeen ja vuonna 1930 hänet ylennettiin everstiluutnantiksi ja hän sai komentoonsa 9. jalkaväkirykmentin. == Toinen maailmansota== Busch palveli Wilhelm Listin alaisena Puolan offensiivissa 1939 ja seuraavana vuonna länsirintamalla hän johti 16. armeijaa. Hän ansaitsi palveluksestaan rautaristin ritariristin tammenlehvillä ja miekoilla. Hän otti seuraavaksi osaa operaatio Barbarossaan. 8. syyskuuta 1941 hänen 16. armeijansa valtasi Demjanskin ja otti osaa Leningradin piiritykseen. Venäläisten vastahyökkäyksistä huolimatta hänen miehensä pitivät rintamalinjan Staraja Russassa. Tämän uroteon johdosta hänet nimitettiin sotamarsalkaksi. Hän komensi Saksan keskustan armeijaryhmää 1943 ja 1944. Vuoden 1944 katastrofaalisen tappion jälkeen Adolf Hitler erotti hänet ja nimitti tilalle marsalkka Walther Modelin. Hänet kutsuttiin uudestaan palvelukseen vuonna 1945. == Viimeiset vaiheet == Busch sai komentoonsa armeijaryhmän ja taisteli länsirintamalla Kurt Studentin laskuvarjojoukkojen kanssa brittikenraali Bernard Montgomeryn joukkoja vastaan. Hän yritti pysäyttää tämän etenemisen Saksaan. Busch antautui briteille 3. toukokuuta 1945. Hän kuoli englantilaisten sotavankeudessa heinäkuussa 1945. == Aiheesta muualla == Luokka:Saksan sotamarsalkat Luokka:Vuonna 1885 syntyneet Luokka:Vuonna 1945 kuolleet
Canal Street (Manchester)

Canal Street sijaitsee Manchesterissä, Englannissa, Rochdalen kanavan varrella Sackville Parkia vastapäätä (53°28′40″N 2°14′08.25″W). Canal Street on kaupungin gay-elämän keskus, ja sen varrella on lukuisia yökerhoja, kahviloita, ravintoloita ja kauppoja. Manchester ja Canal Streetin alue on suosittu gayturistien matkakohde etenkin vuotuisten pride-festivaalien aikana, ja se sai julkisuutta alkuperäisessä brittiläisessä televisiosarjassa Älä kerro äidille. ==Aiheesta muualla== *Turistiopas Manchesterin gay villageen * Gay village uutisia BBC *Canal Street panoraama BBC *Manchester Lesbian and Gay Foundation *Manchester City Guide: Manchester Gay Scene *Manchester Pride Festival *Gay Manchester *RED & WILD Manchesters Annual World AIDS Festival *WHLN Manchester: Relaunch of the Paradise Factory (aik. Industry) ==Lähteet== Luokka:Manchester Luokka:Yhdistyneen kuningaskunnan kadut Luokka:Englannin liikenne
Alison Sealy-Smith

Alison Sealy-Smith (s. 1959, Barbados) on kanadalainen näyttelijä, joka tunnetaan parhaiten televisiosarjasta Street Legal. ==Ura== Sealy opiskeli psykologiaa Mount Allison yliopistossa New Brunswickissa Kanadassa. Valmistuttuaan hän siirtyi työskentelemään teatterin pariin. Vuonna 1997 Sealy palkittiin Dora Mavor Moore -palkinnolla vuonna 1997 roolisuorituksesta näytelmässä Djanet Sears. Sitä ennen hän tuli tunnetuksi Kanadassa Street Legal -televisiosarjasta, jossa hän esiintyi vuosien 1987–1994 aikana. Lisäksi vuonna 1992 Sealy korvasi X-Menissa Iona Morrisin, joka toimi sarjan ensimmäisissä jaksoissa Stormin äänenä. Sittemmin Sealy on esiintynyt niin televisiosarjoissa kuin elokuvissa. == Lähteet == ==Aiheesta muualla== * Alison Sealy-Smith TV.comissa Luokka:Kanadalaiset televisionäyttelijät Luokka:Videopelien ääninäyttelijät Luokka:Vuonna 1959 syntyneet Luokka:Elävät henkilöt
The Great Lost Kinks Album

The Great Lost Kinks Album on The Kinksin vuonna 1973 julkaistu kokoelma- albumi. Materiaali koostuu ennenjulkaisemattomista kappaleista sekä muista harvinaisuuksista vuosilta 1966–1970. ==Kappaleet== *Kaikki kappaleet kirjoittanut Ray Davies, ellei toisin mainita. A-puoli # # # # # # # B-puoli # * # # # # # # == Lähteet == Great Lost Kinks Album Great Lost Kinks Album
Koskuen koulu

Koskuen koulu on peruskoulu Kurikan kunnassa, entisen Jalasjärven kunnan alueella Koskuen kylässä, Koskutjärven rannalla. Vuonna 2010 koulussa on 51 oppilasta ja kolme opettajaa sekä luokat 1.–6. Koulunjohtajana toimii Jaana Korkiamäki. == Historia == Vuonna 1886 Jalasjärven kuntakokouksessa päätettiin perustaa Koskuen koulu, vaikka Jalasjärven pohjoisosassa sijaitsevan Luopajärven kylän asukkaat vastustivatkin sitä, sillä he totesivat koskuelaiset liian sivistymättömiksi,Nevala et al. 2003, s. 194 ettei koulu saisi kylästä oppilaita kuitenkaan. Koulunkäynti alkoi syksyllä 1887 Ala- Seilon päärakennuksessa. Rakennuksessa oli myös opettajan asunto. Kouluun kirjoittautui yhteensä 38 oppilasta ensimmäisenä syksynä. Jo ennen kevättä osa ilmoittautuneista lopetti opintonsa. Koskuen koulun ensimmäinen opettaja oli nimeltään Henrik Iivar Westerlund.Nevala et al. 2003, s. 195 Ensimmäisen talven aikana Koskutjärven rantaan, Iisakki Majan maista erotetulle alueelle alettiin tuoda rakennustarpeita omaa koulurakennusta varten. Rakennus valmistui vuonna 1888 ja lokakuussa se vihittiin käyttöön. Uusi koulurakennus oli kuitenkin talvella kylmä eikä täyttänyt opettaja Westerlundin toiveita. Koulun tontille valmistuivat lisäksi sauna ja ulkorakennus. Seuraavan kesän tultua koulun seiniä tilkittiin, huoneita paperoitiin sekä lattiat otettiin ylös.Nevala et al. 2003, s. 196 Koskuen koulussa oli aluksi oppilaita lapsista jo aikuisiksi katsottaviin nuoriin. Tästä seurasi opettajalle harmia, koska nämä nuoret eivät enää käyneetkään koulussa eikä heitä voinut liiemmin kovistellakaan. Vuonna 1890 Koskuen koulusta sai päästötodistuksen vain kaksi oppilasta.Nevala et al. 2003, s. 197 Opettaja Westerlund perusti kylään helmikuussa 1891 laulu- ja keskustelukerhon. Samoihin aikoihin keskusteltiin lisäksi olisiko mahdollista saada kylään oma lainakirjasto. Kirjasto kylään myös saatiin.Nevala et al. 2003, s. 231–233 Koskuen koulu ei toiminut syyslukukaudella 1892 lainkaan. Vuonna 1917 oppilaita koulussa oli 57 ja koulutarkastaja kehottikin koulua hankkimaan toisenkin opettajan koululle. Vuonna 1936 koulu sai kolmannenkin opettajan, kun alakoulu siirtyi toimimaan Alatalon tupaan. Tammikuussa 1959 Koskuen koululle vihittiin uusi koulurakennus. Tosin koulua oli pidetty rakennuksessa jo koko syyslukukauden. Koskuen kansakoulusta tuli Koskuen ala-aste, kun siirryttiin peruskouluun. Vuonna 1976 kouluun siirtyivät lakkautetun Seilon koulun oppilaat ja vuonna 2000 puolestaan lakkautetun Ylivallin koulun oppilaat siirtyivät Koskuen kouluun.Nevala et al. 2003, s. 198 == Lähteet == * === Viitteet === == Aiheesta muualla == *Jalasjärven kunta: Koskuen koulu Luokka:Jalasjärvi Luokka:Kurikan rakennukset ja rakennelmat Luokka:Suomen peruskoulut
Pikkupussikaniini

Pikkupussikaniini (Macrotis leucura) on Australiassa elänyt, mutta todennäköisesti jo sukupuuttoon kuollut nisäkäs. Se eli mantereen sisäosien aavikoilla, mutta hävisi 1900-luvun puolivälissä. Laji löydettiin vasta vuonna 1887. == Koko ja ulkonäkö == Pikkupussikaniini oli lähisukulaistaan isopussikaniinia pienempi ja sen turkki oli värittömämmän kellanruskea. Lajin ruumiinpituus oli 20–27 senttimetriä ja painoa oli 300–450 grammaa. Hännän pituus oli noin 15 senttiä. Vatsapuoli oli selkäpuolta vaaleampi ja häntä valkoinen, joka vastasi 70 prosenttia ruumiinpituudesta. Muutoin se muistutti suuresti sukulaislajiaan. == Levinneisyys ja elinympäristö == Pikkupussikaniinia on tavattu vain Australian keskiosien aavikoilla. Sitä on löydetty Etelä-Australiasta ja Pohjoisterritorion alueilla Gibsonin- ja Ison Hiekka-Aavikon alueelta. Sen elinympäristöä olivat hiekkaiset ja saviset aavikot,Triodia-suvun ”spinifex”-ruohomättäät, joissa saattoi olla myös harvakseltaan puita ja pensaita. == Elintavat == Pikkupussikaniinin elintavoista on vain vähän tietoa. Ne muistuttivat erittäin paljon isopussikaniinia. Se oli yöaktiivinen ja vietti päivät kolossaan. Se eli yksin tai pareittain. Mahanäytteiden perusteella se söi enimmäkseen eläinravintoa. Ravinto koostui termiiteistä, muurahaisista, juurista ja koisokasvien siemenistä. Poikasia syntyi kerralla yleensä kaksi. == Häviäminen == Pikkupussikaniini harvinaistui nopeasti 1900-luvulla. Se johtunee turkismetsästyksestä ja vierasperäisten nisäkäspetojen, kuten kettujen ja kissojen saalistuksesta, sekä Australiaan tuotujen kaniinien aiheuttamasta kilpailusta ja elinympäristön tuhoamisesta. Mahdollisesti myös tulenhallinta haittasi lajin menestystä. Viimeinen varma havainto elävästä eläimestä on vuodelta 1931 läheltä Cooncherietä Etelä-Australian koillisosasta. Vuonna 1967 löydettiin kiilapyrstökotkan pesästä pikkupussikaniinin kallo, jonka ikää ei kuitenkaan tiedetä. Aboriginaalien mukaan laji eli vielä 1960-luvulla. == Lähteet == Luokka:Pussimäyrät Luokka:Sukupuuttoon kuolleet nisäkkäät
Robert Bernardis

Robert Bernardis (7. elokuuta 1908 Innsbruck – 8. elokuuta 1944 Plötzenseen vankila, Berliini) oli itävaltalainen upseeri, joka osallistui toiseen maailmansotaan Saksan armeijassa. Hän oli mukana myös Adolf Hitleriä ja natsihallintoa vastaan suunnatussa heinäkuun 20. päivän salaliitossa. Sotakorkeakoulun jälkeen luutnantti Bernardis aloitti sotilasuransa Linzissä. Hän hyväksyi uuden hallinnon varauksella, kun Itävalta liitettiin Saksaan 1938. Kuitenkin toisen maailmansodan alettua Bernardis muutti mielensä todistettuaan saksalaisten julmuuksia valloitetuilla alueilla. Bernardis siirrettiin yleisesikuntaan toukokuussa 1942. Hänestä tuli yksi vastarintaliikkeen jäsenistä. Eversti Claus von Stauffenberg yritti surmata Hitlerin räjäyttämällä pommin Hitlerin päämajassa Sudenpesässä 20. heinäkuuta 1944. Tietämättä Hitlerin jääneen eloon Bernardis antoi ensimmäiset käskynsä yrittääkseen saada vallankaappauksen liikkeelle. Salaliitto kuitenkin epäonnistui ja siihen osallistuneet pidätettiin. Bernardis tuomittiin nopeasti kuolemaan kansantuomioistuimessa. Hänet hirtettiin monien muiden tovereidensa lailla teräsvaijerilla Plötzenseen vankilassa elokuussa 1944. Teloitukset filmattiin Hitlerin käskystä hänen katseltavakseen. Myös Bernardisin perhe vietiin kostoksi keskitysleirille, josta he kuitenkin selvisivät hengissä. Luokka:Saksalaiset sotilaat Luokka:Itävaltalaiset sotilaat Luokka:Heinäkuun 20. päivän salaliiton jäsenet Luokka:Itävaltalaiset teloitetut Luokka:Vuonna 1908 syntyneet Luokka:Vuonna 1944 kuolleet
Peter Yorck von Wartenburg

thumb|280px|Yorck von Wartenburg natsien kansantuomioistuimessa. Peter Graf Yorck von Wartenburg (13. marraskuuta 1904 Klein-Öls, Elsass, Saksa – 8. elokuuta 1944 Plötzenseen vankila, Berliini) oli saksalainen virkamies, upseeri, armeijan tiedustelun Abwehrin virkailija ja natsihallintoa vastaan suunnatun heinäkuun 20. päivän salaliiton jäsen. Yorck von Wartenburg valmistui lakitieteen opinnoista 1930. Hän työskenteli asianajajana ja Weimarin tasavallan aikaisen Saksan itäosia varten perustetun kehitysprojektin parissa. Vuonna 1934 hänestä tuli hallintovirkailija Breslauhin ja hinnoittelukomissaarin toimiston virkailija vuonna 1936. Yorck von Wartenburg oli vakaumuksellinen demokraatti, joka kieltäytyi liittymästä natsipuolueeseen. Tästä syystä häntä ei enää ylennetty vuoden 1938 jälkeen. Yorck von Wartenburg liittyi vastarintaliikkeeseen, jonka jäseniä olivat hänen serkkunsa Berthold ja Claus von Stauffenberg. Yorck von Wartenburg oli Helmuth von Moltken ohella yksi Kreisaun piirinä tunnetun vastarintajärjestön perustajajäsenistä. Hitlerin henkeä vastaan suunnattu salaliitto kuitenkin epäonnistui. Salaliittolaiset pidätettiin ja tuomittiin nopeasti kuolemaan natsien kansantuomioistuimessa Volksgerichtshofissa. Yorck von Wartenburg hirtettiin yhdessä monien muiden salaliittolaisten kanssa Berliinin Plötzenseen vankilassa elokuussa 1944. Teloitus filmattiin Hitlerin käskystä hänen katseltavakseen. == Aiheesta muualla == Luokka:Saksalaiset toisen maailmansodan sotilaat Luokka:Heinäkuun 20. päivän salaliiton teloitetut jäsenet Luokka:Vuonna 1904 syntyneet Luokka:Vuonna 1944 kuolleet
Kaija Siikala

Kaija Kyllikki Siikala-Heikkilä (o.s. Siikala, 16. toukokuuta 1932 Kemi – 17. tammikuuta 2021 Helsinki)Kuolinilmoitus, Helsingin Sanomat 7.2.2021, s. C 13 oli suomalainen näyttelijä, ohjaaja ja teatterinjohtaja. Hänelle myönnettiin 1995 Suomen Teatterijärjestöjen Keskusliiton kultainen kunniamerkkiSuomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016.. Teatterista innostuneen kemiläisen hammaslääkärin tyttärinä varttuneet Kaija ja yhdeksän vuotta nuorempi Ritva Siikala suuntautuivat molemmat teatterialalle. Kaija Siikala läheltä, kun isä oli mukana perustamassa Kemiin maan toista kunnallista teatteria vuonna 1947. Tyttö näytteli uudessa teatterissa jo kouluikäisenä. Hän tuli ylioppilaaksi 1952 ja lähti opiskelemaan Helsingin yliopistoon. Pian hän pääsi Suomen Teatterikouluun ja valmistui näyttelijäksi 1956. Ensimmäinen kiinnitys oli Helsingin Kansanteatteri-Työväenteatteriin 1956–1959, ja uran alkuun osui myös naispääosa Tauno Palon vastanäyttelijänä Matti Kassilan elokuvassa Kuriton sukupolvi (1957). Siikalan puolen vuoden stipendiaattiopinnot vuonna 1958 Lontoon Royal Academy of Dramatic Artissa olivat tuolloin suomalaisille harvinaisia. Lontoosta Siikala sai pohjan ohjaajan töihin. Vuosina 1959–1961 Siikala oli tuoreen aviomiehensä, näyttelijä Mauri Heikkilän kanssa Imatran teatterissa. Ohjaaja-näyttelijän työtä hän jatkoi Oulun kaupunginteatterissa 1959–1965 sekä ohjaustöitä Turun kaupunginteatterissa 1965–1968. Taiteellisena johtajana hän toimi 1968–1971 ja ohjasi Turun vuosina näytelmiä myös Vartiovuoren kesäteatterissa. Hän teki myös lastenohjelmia Yle TV2 -kanavalle. Freelance-vuosien jälkeen Siikala toimi Rovaniemen Teatterin johtajana 1975–1977, mutta Alvar Aallon piirtämä uusi Lappia-talo osoittautui teatterityön kannalta vaikeaksi. Kuopion kaupunginteatteria Siikala johti vuodet 1978–1985, kunnes palasi taas freelance-ohjaajaksi. == Filmografia == * Elokuu (1956) – näyttelijä (nuoruudenrakastettu) * Uusi tie (1957) – näyttelijä * Kuriton sukupolvi (1957) – näyttelijä (Marja) * Patarouva (1959) – näyttelijä (Anna Nuutila) * Parempia päiviä kohti (1959) – näyttelijä * Vain neljä kertaa (1968) – näyttelijä (Riitta, Lassen 1. vaimo, juristi) * Kuka lohduttaisi Nyytiä? (1990) – ohjaus, käsikirjoitus == Lähteet == == Aiheesta muualla == * * * Kaija Siikalan muistokirjoitus Helsingin Sanomissa Luokka:Suomalaiset teatterinjohtajat Luokka:Kuopion kaupunginteatterin johtajat Luokka:Suomalaiset teatteriohjaajat Luokka:Suomalaiset näyttelijät Luokka:Vuonna 1932 syntyneet Luokka:Vuonna 2021 kuolleet
Exist†trace

Exist Trace (usein kirjoittettuna exist†trace) on japanilainen J-rock-yhtye. Kokoonpano perustuu kokonaan naisista, jotka ovat kotoisin Tokiosta, Japanista. He perustivat yhtyeen toukokuussa 2003. Tähän päivään mennessä yhtye on julkaissut 4 singleä, 4 EP:tä, yhden levyn ja yhden kokoelmalevyn. Exist Trace on myös vieraillut kahdella muulla albumilla ja yhdellä Live DVD:llä muutaman muun yhtyeen kanssa. Exist Trace julkaisi uuden levun 21. lokakuuta 2009, nimeltään Ambivalent Symphony. Vuonna 2008 yhtye kiersi Eurooppaa Black:list yhtyeen kanssa. He esiintyivät muun muassa Pariisissa, Berliinissä, Helsingissä ja Brysselissä. ==Jäsenet== *Laulu: ジョウ (Jyou) *Kitara: 実子 (Miko) *Kitara: 乙魅 (Omi) *Basso: 猶人 (Naoto) *Rummut: Mally ==Julkaisut== ===Albumit=== *Recreation Eve (19. marraskuuta 2008) *Twin Gate (3. marraskuuta 2010) *Virgin (23. toukokuuta 2012) *World Maker (24. Syyskuuta 2014) ===EP:t=== *Annunciation -The Heretic Elegy- (13. joulukuuta 2006) *Demented Show (9. syyskuuta 2007) *Vanguard -Of the Muses- (22. huhtikuuta 2009) *Ambivalent Symphony (21. marraskuuta 2009) *True (15. kesäkuuta 2011) *The Last Daybreak (19. lokakuuta 2011) *This is Now (16. maaliskuuta 2016) *ROYAL STRAIGHT MAGIC (16. marraskuuta 2016) * The Only Garden (29. heinäkuuta 2020) ===Singlet=== *Ambivalence (28. lokakuuta 2005) *Funeral Bouquet (2. helmikuuta 2006) *Riot (17. heinäkuuta 2006) *Liquid (18. heinäkuuta 2007) *Knife (2. kesäkuuta 2010) *DIAMOND (3. heinäkuuta 2013) *Spiral Daisakusen (14 toukokuuta 2014) *Twin Wings (19 huhtikuuta 2015) *Shout Out (19. heinäkuuta 2015) ===Demot=== *Hai no Yuki (灰ノ雪) (22. helmikuuta 2004) *Kokumu (黒霧) (1. heinäkuuta 2004) ===Kokoelmalevy=== *Recreation Eve (19. marraskuuta 2008) ===DVD=== *Silent Hill 2061125 Pavilion which deer barks (31. tammikuuta 2007) *0704272930 (18. syyskuuta 2007) *Visual-kei DVD Magazine vol.4 V-Rock Special (31. maaliskuuta 2010) *Just Like a Virgin One Man Show (23. kesäkuuta 2012) == Lähteet == Luokka:Japanilaiset melodisen death metalin yhtyeet Luokka:Japanilaiset alternative metal -yhtyeet
Arckanum

Arckanum on ruotsalainen Johan "Shamaatae" Lahgerin vuonna 1993 perustama black metal -projekti, jonka sanoitukset kertovat satanismista ja magiasta. == Jäsenet == * Shamaatae – kaikki instrumentit, laulu (1992–) === Entiset jäsenet === * Loke Svarteld – kitara (1993) * Sataros – laulu (1993) ==Diskografia== === Studioalbumit === * * * * * * * * * === EP:t === * * * * * === Split-albumit === * * * === Demot === * * * * == Lähteet == *Yhtyeen kotisivu Luokka:Ruotsalaiset black metal -yhtyeet
Michael Edens

Michael Edens on yhdysvaltalainen televisiokäsikirjoittaja, joka on kirjoittanut jaksoja animaatioihin 1980-luvulta lähtien. Hän on muun muassa käsikirjoittanut jaksoja animaatioihin, kuten The Real Ghost Busters, Pilipalipilotit, Turtles – mutanttikilpikonnat, X-Men, Hämähäkkimies, Street Fighter, Sabrina, UBOS Loitsukirja, He-Man ja Trollz. Myös hänen veljensä Mark Edward Edens on televisiokäsikirjoittaja. ==Lähteet== * Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Mark Edward Edens

Mark Edward Edens on yhdysvaltalainen televisiokäsikirjoittaja, joka on kirjoittanut jaksoja animaatioihin ja näytelmäsarjoihin 1980-luvulta lähtien. Hän on muun muassa käsikirjoittanut jaksoja animaatioihin, kuten Challenge of the GoBots, The Real Ghost Busters, Tikun ja Takun pelastuspartio, Pilipalipilotit, Turtles – mutanttikilpikonnat, X-Men ja He-Man. Edens on käsikirjoittanut jaksoja näytelmäsarjoihin Yön kuumuudessa ja Viinitila Falcon Crest. Myös hänen veljensä Michael Edens on televisiokäsikirjoittaja. Kaksikko on käsikirjoittanut useita animaatioita yhdessä. He muun muassa kirjoittivat suurimman osan 1990-luvun X-Men-piirrossarjan jaksot. ==Lähteet== * Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Saksan keisarikunnan 105. jalkaväkidivisioona

105\. jalkaväkidivisioona () oli Saksan keisarillisen armeijan joukko-osasto ensimmäisen maailmansodan aikana. 105\. jalkaväkidivisioona perustettiin 5. toukokuuta 1915. Se oli osa uusien keväällä 1915 perustettujen jalkaväkidivisioonien aaltoa. Divisioona osallistui taisteluihin Balkanilla ja myöhemmin länsirintamalla. Se hajotettiin sodan jälkeen keväällä 1919. Luokka:Saksalaiset sotilasyksiköt ensimmäisessä maailmansodassa
Richard Mueller

Richard Mueller on yhdysvaltalainen televisiokäsikirjoittaja, joka on kirjoittanut jaksoja animaatioihin ja näytelmäsarjoihin 1980-luvulta lähtien. Hän on muun muassa käsikirjoittanut jaksoja animaatioihin, kuten Kummikarhut, Haamujengi, Tiny Toons, Batman, X-Men, Tosi viilee haamujengi ja Buzz Lightyear of Star Command. ==Lähteet== * Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Traci Bingham

Traci Bingham (s. 13. tammikuuta 1968 Cambridge, Massachusetts, Yhdysvallat) on yhdysvaltalainen näyttelijä ja malli. Hänet tunnetaan parhaiten TV-sarja Baywatchista, jossa hän esitti Jordan Tatea. Binghamilla on monikultturiset sukujuuret: hänen äitinsä on puoliksi afroamerikkalainen, puoliksi italialainen ja hänen isänsä on Pohjois-Amerikan intiaani. Bingham on tunnettu eläinten oikeuksien puolustaja. Hän on kasvissyöjä ja PETAn jäsenhttp://www.peta.org/feat/tracibee/index-uk.html. ==Filmografia== * Demon Knight (1995) * Beach Movie (1998) * Foolish (1999) * The Private Public (2000) * Longshot (2000) * More Mercy (2003) * Four Fingers of the Dragon (2003) * Malibooty! (2003) * Hanging in Hedo (2007) * Black Widow (2008) ==TV- esiintymiset== * Pulmuset (Married with Children) (1996) * Baywatch (1996-1998) * The Dream Team (1999) * Strip Mall (2000) * To Tell The Truth (2000-2001) * BattleBots (juontaja, 2001) * Celebrity Boot Camp (2002) * The Surreal Life (2004) * Celebrity Big Brother (2006) * The Surreal Life: Fame Games (2007) * The Tyra Banks Show (2007) * 2 Minute Drill (2002?) ==Lähteet== ==Aiheesta muualla== * Traci Bingham @ IMDb * Virallinen MySpace-sivu Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
David Carren

David Carren on yhdysvaltalainen Writers Guild of America -ehdokkuuden saanut käsikirjoittaja, joka on kirjoittanut jaksoja animaatioihin ja näytelmäsarjoihin 1970-luvulta lähtien. Hän on käsikirjoittanut jaksoja sarjoihin, kuten Buck Rogers in the 25th Century, Action Force, The Super Mario Bros. Super Show!, Turtles – mutanttikilpikonnat, Star Trek – uusi sukupolvi, Murhasta tuli totta, Walker, Texasista, Tähtiportti ja Diagnoosi: Murha. ==Lähteet== * Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Skanssi (kauppakeskus)

Skanssi on kauppakeskus Turussa, Skanssin kaupunginosassa. Sen avajaisia vietettiin 17. huhtikuuta 2009. Kauppakeskuksen bruttopinta-ala on 130 000 neliömetriä ja liiketiloille vuokrattava pinta-ala on 40 000 kerrosneliömetriä. Skanssissa on pysäköntitilaa 2 500 autolle. Kauppakeskuksen ”ankkuriyrityksiä” ovat K-Citymarket, H&M;, Stadium, Intersport, Clas Ohlson sekä XXL Sports & Outdoor. == Palkinnot == Vuonna 2019 Kauppakeskus Skanssi palkittiin vuoden Paras markkinointikampanja -palkinnolla Nordic Council of Shopping Centres (NCSC) Finland Awardseilla. Kauppakeskus Skanssi voitti parhaan markkinointikampanja -kategorian vuoden 2018 kesäkampanjallaan. Turun kauppakamarin kauppavaliokunta myönsi vuonna 2019 Vuoden kaupanteko -palkinnon Kauppakeskus Skanssille. Palkinto myönnettiin vastuullisuuden huomioimisesta rakennusvaiheesta lähtien ja siitä systemaattisesti viestimisestä. Alkuvuodesta 2019 Suomen kauppakeskusyhdistys palkitsi Kauppakeskus Skanssin Vuoden kaupanteko -palkinnolla. Palkinto myönnettiin Skanssille brändi-ilmeen uudistuksesta. == Kulkuyhteydet == Kauppakeskus sijaitsee Itä-Turussa, valtatie 1:n varrella. Etäisyys Turun keskustaan on noin neljä kilometriä. Turun paikallisliikenteen bussit nro. 9, 99 ja 221 kulkevat Skanssin vierestä. == Lähteet == == Aiheesta muualla == * Skanssin kotisivut Luokka:Turun kauppa- ja ostoskeskukset
Fenantroliini

Fenantroliini (C12H8N2) on heterosyklinen aromaattinen yhdiste. Aine muodostaa kompleksiyhdisteitä useiden metalli-ionien kanssa. Fenantroliini toimii sinkkiä sisältävien entsyymien inhibiittorina. == Synteesi == Fenantroliinia voidaan valmistaa o-fenyleenidiamiinista, rikkihaposta ja glyserolista, jotka on liuotettu veden ja arseenihapon seokseen. == Käyttö == Fenantroliinin käyttö perustuu sen kykyyn muodostaa komplekseja. Fenantroliini muodostaa raudan kanssa punaisen kompleksin, ferroiinin. Raudan pitoisuus voidaan määrittää joko ceriumin avulla tai spektrofotometrilläBelcher, R. "Application of chelate Compounds in Analytical Chemistry" Pure and Applied Chemistry, 1973, volume 34, sivut 13-27. Ainetta käytetään myös molekyyliyhdisteiden kuten C-vitamiinin pitoisuuksien määrittämiseen. Fenantroliinin muilla johdannaisilla, kuten bis(1,10-fenantroliini)rauta(II)di-isotiosyanaattilla, voi olla käyttöä tietotekniikassa kiintolevyjen ominaisuuksien parantamisessa. == Lähteet == == Aiheesta muualla == * DrugBank: 1,10-Phenanthroline * Kyoto Encyclopedia of Genes and Genomes (KEGG): 1,10-Phenanthroline Luokka:Aromaattiset heterosykliset typpiyhdisteet
Roberto Dabbene

Roberto Dabbene (1864 Torino – 1938 La Plata) oli italialais-argentiinalainen lintutieteilijä. Dabbene väitteli tohtoriksi Genovan yliopistossa 1884. Hän muutti Argentiinaan vuonna 1887 ja opetti kemiaa Córdoban kansallisessa yliopistossa. Vuonna 1890 hän muutti Buenos Airesiin työskentelemään kaupungin eläintarhaan. Dabbene tutki Argentiinan linnustoa yli 40 vuotta ja kirjoitti aiheesta useita merkittäviä kirjoja. Hän osallistui pääkaupunkiseudun lintutieteellisen yhdistyksen (Asociación Ornitológica del Plata (AOP)) perustamiseen vuonna 1916. Dabbene nimesi muun muassa punankaivajan (Geositta punensis) ja sinikurkkuara (Ara glaucogularis).ITIS == Teoksia == * Contribución a la ornitología del Paraguay, Anales del Museo Nacional de Buenos Aires 23: 283-390 (1912) * Notas sobre una colección de Avesde la Isla Martín García, El Hornero 1 (1917). (1): 29-34; (2): 89-96; (3): 160-168; (4): 236-248. * Los pingüinos de las costas e islas de los mares argentinos, El Hornero 2 (1): 1-9 (1920) * Tres aves nuevas para la avifauna uruguaya, El Hornero 3 (4): 422 (1926) * The ornithological collection of the Museo Nacional, Buenos Aires its origin, development and present condition, The Auk Vol. 43 N. 1: 37-46 (1926) * Las palomas y tórtolas de la Argentina, Revista Diosa Cazadora, Suplemento (125) (1938) * Fauna Magallánica. Mamíferos y aves de la Tierra del Fuego e islas adyacentes. == Lähteet == Dabbene, Roberto
Punankaivaja

Punankaivaja (Geositta punensis) on kaivajien heimoon kuuluva varpuslintu. == Koko ja ulkonäkö == Punankaivaja on pieni, alapuolelta valkoinen ja päältä harmaanruskea lintu, jonka tumma nokka on hieman alaspäin kaartunut. == Esiintyminen == Punankaivaja elää Etelä-Amerikan Andeilla 3,2–4,6 kilometrin korkeudella eteläisessä Perussa, läntisessä Boliviassa, Pohjois-Chilessä ja Luoteis-Argentiinassa. Sen elinympäristön laajuus on noin 380 000 neliökilometriä. == Elinympäristö == Punankaivajat asuvat vuoriston heinikkoisilla niityillä ja sorakentillä sekä soilla. == Ravinto == Punankaivaja on pääasiassa hyönteissyöjä. == Lähteet == * ArthurGrosset === Viitteet === Luokka:Kaivajat
Paavo Suomalainen

Paavo Suomalainen (28. lokakuuta 1907 Helsinki – 16. lokakuuta 1976 Helsinki) oli suomalainen eläintieteilijä ja professori. Suomalainen väitteli tohtoriksi vuonna 1936. Hän oli Helsingin yliopiston eläintieteen professori vuodesta 1940 alkaen. Hän oli erikoistunut eläinten, etenkin siilin, lämmönsäätelyn tutkimukseen. Hänet tunnettiin hallintomiehenä ja yliopiston uudistajana. Paavo Suomalainen oli yksi Pohjolan linnut värikuvin -teoksen (1963–1972) kirjoittajista.Pohjolan linnut värikuvin Hän toimi Suomen Biologian Seura Vanamo ry:n hallituksessa ja seuran kirjastonhoitajana vuosina 1937–1941, hallituksen jäsenenä 1941–1949 ja varapuheenjohtajana 1949–1952. Hän myös toimitti seuran lehteä Luonnon Tutkija. Suomalainen toimi Tieteellisten seurain valtuuskunnan puheenjohtajana vuosina 1960–1962TSV ja Suomalaisen tiedeakatemian esimiehenä 1972–1973.Suomalainen tiedeakatemia Paavo Suomalaisen veljiä olivat eläintieteilijä Esko SuomalainenYmpäristöhistoria Helsinki. ja biokemisti Heikki Suomalainen.Facta 2001, osa 15, p. 448. WSOY 1985. __NOTOC__ == Teoksia == * Selkärankaisten rakenne, yhdessä Gunnar Ekmanin kanssa (1933) * Yleisbiologia, yhdessä Sven Segerstrålen kanssa (1948) == Lähteet == * * Bo-Jungar Wikgren. ===Viitteet=== ==Aiheesta muualla== * Luokka:Suomalaiset ornitologit Luokka:Vuonna 1907 syntyneet Luokka:Vuonna 1976 kuolleet Luokka:Suomalaiset professorit Luokka:Helsingin yliopiston professorit Luokka:Tiedonjulkistamisen valtionpalkinnon saajat
Jamie Gray

Jamie Lynn Gray (o.s. Beyerle, s. 1984 Lebanon, Pennsylvania) on yhdysvaltalainen kivääriampuja ja olympiavoittaja. Beyerle on saavuttanut tyttöjen sarjassa MM-kilpailuissa Lahdessa 2002 hopeaa 50 m pienoiskiväärin asentokilpailussa ja joukkuepronssia makuussa. Pekingin olympialaisissa 2008 hän sijoittui neljänneksi 10 m ilmakiväärissä ja viidenneksi 50 m pienoiskiväärin asentokilpailussa. Lontoon olympialaisissa 2012 hän sijoittui viidenneksi 10 m ilmakiväärissä ja voitti kultaa 50 m pienoiskiväärin asentokilpailussa.Jamie Lynn Gray Sports Reference LLC. Viitattu 12.10.2013. ==Lähteet== * * ===Viitteet=== Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1984 syntyneet Luokka:Elävät henkilöt
Kodori

Kodori (, ) on Abhasian toiseksi pisin joki. Se syntyy Saken- ja Gvandra- jokien yhdistyessä ja sen pituus on 105 kilometriä, jos Saken luetaan mukaan. Joki saa alkunsa Kaukasus-vuorilta ja laskee Mustaanmereen. Joen lähde on 3,2 kilometrin korkeudessa ja sen valuma alue on Abhasian jokien suurin, 2 051 neliökilometriä. Keskijuoksullaan Latan kylän kohdalla Kodori virtaa kalkkikivikallioiden välissä ja sen uoma kapenee niin, että rantakallioiden puiden latvat sotkeutuvat toisiinsa. == Lähteet == == Aiheesta muualla == Luokka:Abhasia Luokka:Georgian joet Luokka:Mustaanmereen laskevat vesistöt
Tian Wenhua

Tian Wenhua (; s. 1942) on kiinalainen Sanlu-maitoyhtiön entinen toimitusjohtaja. Viranomaisten mukaan Sanlu-yhtiö oli pääsyyllinen Kiinaa syyskuussa 2008 kuohuttaneeseen niin sanottuun maitojauheskandaaliin. Maitoon oli sekoitettu tavallisesti muovin valmistukseen käytettävää melamiinia, jonka tarkoituksena oli ilmeisesti lisätä proteiinipitoisuutta. Tarkastuksissa myrkkykemikaalia löydettiin äidinmaitovastikkeen lisäksi myös muista maitotuotteista, kuten suklaasta ja jogurtista. Ainakin kuusi kiinalaista lasta kuoli ja lähes 300 000 lasta sairastui. Sanlu ajautui sittemmin konkurssiin. Oikeudenkäynti Tian Wenhuaa ja kolmea muuta yhtiön johtoon kuulunutta henkilöä vastaan alkoi uudenvuodenaattona Shijiazhuangin kaupungissa. Wenhua sai elinkautisen vankeustuomion 22. tammikuuta 2009. == Lähteet == * Helsingin Sanomat 26.12.2008: Kiinalaista meijerijohtajaa uhkaa kuolemantuomio * YLE uutiset 26.12.2008: Kuolemantuomio uhkaa maitotehtaan johtajaa Kiinassa * YLE uutiset 31.12.2008: Kiinan melamiiniskandaalin puinti alkoi oikeudessa * YLE uutiset 22.1.2009: Melamiiniskandaalista kuolemantuomiot Kiinassa === Viitteet === Luokka:Kiinalaiset yritysjohtajat Luokka:Kiinalaiset rikolliset Luokka:Elinkautisvangit Luokka:Vuonna 1942 syntyneet Luokka:Elävät henkilöt
Anni Rapinoja

Anni Rapinoja (s. 28. maaliskuuta 1949 Hailuoto) on suomalainen kuvataiteilija, kuvanveistäjä ja ympäristötaiteilija. == Ura == Hän opiskeli maantiedettä ja kasvitiedettä Oulun yliopistossa ja on valmistunut filosofian kandidaatiksi 1974. Hän on osallistunut taidekursseille ja ollut 1995 Imatran taidekoulussa ympäristötaiteen jatkokoulutuksessa. Rapinojan osallistui Nuorten näyttelyyn 1979. Hän on pitänyt vuodesta 1980 alkaen yksityisnäyttelyjä Suomessa ja myöhemmin myös ulkomailla ja on osallistunut runsaasti yhteisnäyttelyihin. Kesällä 2008 hänen installaatioitaan oli suomalaista taidetta esittelevässä näyttelyssä MoMAn osastona toimivassa P.S.1-nykytaidekeskuksessa. Hänen teoksiaan on Suomen ja Ruotsin valtioiden taidekokoelmissa, Wihurin ja Saastamoisen säätiön kokoelmissa, Oulun taidemuseossa ja lukuisien kuntien kokoelmissa. Taiteen keskustoimikunta myönsi hänelle viisivuotisen taiteilija-apurahan vuodesta 2009 alkaen. Vuonna 2014 Rapinojalle myönnettiin taiteilijaeläke. Rapinoja käsittelee teoksissaan ympäristöasioita ja käyttää niissä luonnonmateriaaleja, kuten pajunkissoja, varpujen ja puiden lehtiä, suovillaa ja järviruokoa. Hän työstää teoksissaan pääosin kotipaikkansa Hailuodon saaren materiaaleja, mutta työskentelyperiodit ulkomailla ovat mahdollistaneet myös vieraampien materiaalien ja esittämistapojen kokeilemisen.Vieru, Elina (toim.): "Maasta käsin". Näyttelyjulkaisu Oulun taidemuseo 20.6.–8.9.2002, Oulun taidemuseon julkaisuja 43/2002. Esimerkiksi Rapinojan Luonnon Garderobi – Wardrobe of Nature -sarjan teokset kertovat luonnon ja ihmisen suhteesta. Rapinoja on tehnyt muun muassa pajunkissoilla päällystetyt naisten kävelykengät ja saapikkaat, joiden tukimateriaalina on ruispuurolla kovetettu silkkipaperiranka. ==Lähteet== ==Aiheesta muualla== *Anni Rapinojan kotisivu Luokka:Suomalaiset kuvanveistäjät Luokka:Suomalaiset ympäristötaiteilijat Luokka:Vuonna 1949 syntyneet Luokka:Elävät henkilöt
Olga Dovgun

Olga Dovgun (s. 1970, Shymkent) on kazakstanilainen kivääriampuja ja maailmanmestari. Dovgun on saavuttanut kaksi kultaa, joukkuehopean ja pronssin MM-kilpailluissa Lahdessa 2002 ja Zagrebissa 2006. Hän on myös edustanut maataan olympialaisissa Sydneyssä 2000, Ateenassa 2004 ja Pekingissä 2008. ==Lähteet== * * Luokka:Kazakstanilaiset ampujat
Sylwia Bogacka

Sylwia Katarzyna Bogacka (s. 1981, Jelenia Góra) on puolalainen kivääriampuja. Bogacka on saavuttanut MM-kilpailuissa Zagrabissa 2006 hopeaa 50 m pienoiskiväärin asentokilpailussa. Olympialaisissa hän on edustanut maataan Ateenassa 2004, Pekingissä 2008 ja Lontoossa 2012. Lontoossa Bogacka voitti karsintakilpailun ja johti loppukilpailua vielä kahdeksanteen laukaukseen saakka. Lopulta hän sijoittui hopealle. ==Lähteet== * === Viitteet === Luokka:Puolalaiset ampujat Luokka:Puolalaiset olympiamitalistit Luokka:Vuonna 1981 syntyneet Luokka:Elävät henkilöt
Nokia 5800 XpressMusic

Nokia 5800 XpressMusic on Nokian valmistama kosketusnäytöllinen älypuhelin. Nokia 5800 XpressMusic (kehitysnimeltään "Tube") käyttää Symbian 9.4 -käyttöjärjestelmää ja sen päällä toimivaa S60 5th edition -ohjelmistoalustaa, joka on tarkoitettu kosketusnäytöllisille älypuhelimille. 5800 XpressMusic on Nokian ensimmäinen massamarkkinoille suunnattu kosketusnäytöllinen älypuhelin. 5800xp muistuttaa paljon Nokia 5230 -puhelinta – erona on se, että 5230 ei sisällä wifiä eikä kakkoskameraa. == Ominaisuudet == Puhelimessa on automaattitarkennuksella varustettu kamera jonka tarkkuus on 3,2 megapikseliä (2 048 × 1 536 pikseliä). Kameralla voi kuvata VGA-laatuista (640 × 480) videokuvaa 30 kuvaa sekunnissa. Kamerassa on Carl Zeiss -optiikka ja LED- kaksoiskuvausvalo. Puhelimen toinen kamera on tarkoitettu videopuheluihin, mutta firmware-päivityksen (v20.0.0.12) jälkeen sillä voi kuvata myös pääkameran tapaan. Näyttö on 3,2 tuuman kosketusnäyttö, jonka tarkkuus on 360 × 640 pikseliä. Se toistaa 16,7 miljoonaa väriä ja se on toteutettu TFT- tekniikalla. Näytön kuvasuhde on 16:9. Puhelinta voi ohjata mm. stylus- kynällä, plektralla tai sormenpäällä. Puhelimeen on integroitu kiihtyvyysanturi, joten näyttö kääntyy sen mukaan, onko laite vaaka- tai pystyasennosasa. Puhelimen ominaisuuksiin kuuluu myös RDS-radio, sähköposti, musiikkisoitin, sisäänrakennettu A-GPS, TV-ulostulo, microUSB-liitäntä ja 3,5 mm kuulokeliitäntä. Puhelimen paino on 109 grammaa. Mitat ovat 111 × 51,7 × 15,5 mm. Ilmoitettu puheaika on 5 tuntia ja valmiusaika 406 tuntia. Myyntipakkaukseen sisältyy 1 320 mAh:n BL-5J akku (jännite 3,7 V). Puhelimen uusin ohjelmistoversio on v 60.0.003. == Tietoliikenneyhteydet == HSDPA Cat 6, enimmäislatausnopeus (3,6 Mbit/s). 3G-versiossa on sisäänrakennettu WLAN (IEEE 802.11 b/g). == Syöttötavat == Käyttöliittymässä on kosketusnäytöllä ohjattava aakkosnumeraalinen- tai QWERTY-näppäimistö sekä käsialantunnistus. == Multimediaominaisuudet == Puhelimessa on stereokaiuttimet surroundäänellä. Puhelin kykenee toistamaan VGA-laatuista (640x480 pikseliä) mp4-koodattua videokuvaa 30 kuvaa sekunnissa. Puhelin toistaa myös Adobe Flash -mediatiedostoja. == Muisti == Puhelimessa on 81 Mt sisäistä muistia. Myyntipakkauksen mukana tulee 8 Gt:n MicroSDHC-muistikortti ja puhelin tukee 16 gigatavun MicroSDHC-muisteja. ==Lähteet== * Puhelinvertailu.com == Aiheesta muualla == * Käyttöohjeet * Nokia 5800 Xpress Music – Tuki Luokka:Nokian matkapuhelimet Nokia 5800 Nokia 5800 XpressMusic Luokka:Vuoden 2008 matkapuhelimet
Bežanitsyn piiri

Bežanitsyn piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 3 535 neliökilometriä. Vuonna 2010 siellä asui 13 264 henkeä. Vuonna 1927 perustetun piirin hallinnollinen keskus on Bežanitsyn (, 4 333 as.) kaupunkimainen taajama. Lisäksi siihen kuuluu Krasnyi Lutšin (, 1 020 as.) kaupunkimainen taajama ja 10 maalaiskuntaa: * Aševo (ven. Ашево) * Bežanitsyn maalaiskunta (ven. Бежаницкая волость) * Dobryvitši (ven. Добрывичи) * Dvortsy (ven. Дворцы) * Kudever (ven. Кудеверь) * Ljuštšik (ven. Лющик) * Mahnovo (ven. Махново) * Novo-Kuznetsovo (ven. Ново-Кузнецовская волость; keskuspaikka Ubliska, ven. Ублиска) * Tsevlo (ven. Цевло) * Tšihatšovo (ven. Чихачёво) Piirin kautta kulkee Pihkovan ja Velikije Lukin välinen maantie sekä Dnon ja Novosokolnikin välinen rautatie. Talous perustuu maidon ja lihan tuotantoon sekä pellavan, perunan ja rehun viljelyyn. Pellava jalostetaan paikallisessa laitoksessa. Huomattavin teollisuuslaitos on Krasnyi Lutšin lasitehdas. Nähtävyyksiä ovat vuosina 1850–1900 rakennettu puinen Tihvinän Jumalanäidin ikonin kirkko Aksjonovon kylässä sekä Bežanitsyn kotiseutumuseo. ==Lähteet== == Aiheesta muualla == * Bežanitsyn piiri Pihkovan alueen sivustolla * Bežanitsyn taajamalle ja piirille omistettu sivusto *
Wu Liuxi

Wu Liuxi (s. 1984, Shanxi) on kiinalainen kivääriampuja. Wu on saavuttanut MM- kilpailuissa Zagrebissa 2006 joukkuepronssia 50 m pienoiskiväärin asentokilpailussa. Olympialaisissa hän on edustanut maataan Ateenassa 2004 ja Pekingissä 2008. ==Lähteet== * * Luokka:Kiinalaiset ampujat Luokka:Vuonna 1984 syntyneet Luokka:Elävät henkilöt
Antónis Nikolaḯdis

Antónis Nikolaḯdis (, s. 1967, Lontoo) on kyproslainen haulikkoampuja. Nikolaḯdis on saavuttanut kaksi joukkuekultaa MM-kilpailuissa Nikosiassa 2003 ja 2007. Olympialaisissa hän on edustanut maataan Barcelonassa 1992, Atlantassa 1996, Ateenassa 2004 ja Pekingissä 2008. == Olympialaiset 2008 == Nikolaḯdis kisaili skeet-ammunnassa Pekingin olympialaisissa 2008. Hän oli karsinnassa kuuden parhaan joukossa ja ylsi finaaliin jossa hän jäi jaettuun kolmanteen sijaan Ranskan Anthony Terrasta vastaan, sen syystä joutui ottamaan uusinnan pronssimitalista jonka Terras voitti ja Nikolaḯdis hävisi, tulos oli 3-2. Jos Nikolaḯdis olisi voittanut, hän oli saanut pronssimitalin ja samalla Kyproksen kaikkien aikojen ensimmäinen olympiamitali. == Lähteet == * * Luokka:Elävät henkilöt Luokka:Kyproslaiset ampujat Luokka:Vuonna 1967 syntyneet
Dedovitšin piiri

Dedovitšin piiri () on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 2 188 neliökilometriä. Vuonna 2010 siellä asui 14 692 henkeä. Vuonna 1927 perustetun piirin hallinnollinen keskus on Dedovitšin () kaupunkimainen taajama (8 798 as.). Piirin kautta kulkee Dnon ja Novosokolnikin välinen rautatie. Seudulta saa alkunsa Šelonjoki. Seutu on perinteistä maatalousaluetta. Vuonna 1993 aloitti toimintansa Pihkovan sähkövoimala. Muuta teollisuutta edustavat meijeri, leipomo, pellavatehdas ja puunjalostuskombinaatti. Dedovitšin taajamaan suunnitellaan selluloosa- ja kartonkitehdasta. Nähtävyyksiä ovat vuonna 1885 rakennettu Arkkienkeli Mikaelin kirkko Vyšegorodissa, klassistinen Profeetta Eliaan kirkko Krasnyje Gorkissa vuodelta 1833, Kristuksen syntymän kirkko Požerevitsissa, Krasnaja Gorkan kartano sekä Dedovitšin kotiseutumuseo. ==Lähteet== ==Aiheesta muualla== * Dedovitšin piirin sivustot Luokka:Pihkovan alueen piirit
Thou Shalt Suffer

Thou Shalt Suffer oli norjalainen death metal -yhtye joka perustettiin 1990. Yhtye hajosi vuonna 1991, minkä jälkeen jäsenet perustivat Emperorin. Hajoamisen jälkeen Ihsahn jatkoi Thou Shalt Suffer -nimen käyttöä ja julkaisi ambient-tyylisen albumin vuonna 2000. ==Historiaa== Yhtye sai alkunsa vuonna 1990, kun laulaja Ihsahn tapasi kitaristi Samothin bändikoulussa. He alkoivat tehdä yhdessä musiikkia eri nimillä, kuten Dark Device, Xerasia ja Embryonic. Lopulta yhtyeen nimeksi tuli Thou Shalt Suffer. Samoihin aikoihin Ihsahn alkoi kehittää taitojaan kosketinsoittajana, ja hänen tavaramerkikseen muodostunut äänimaailma on kuultavissa yhtyeen levytyksissä. Samana vuonna yhtye levytti kaksi demoa Into The Woods Of Belial ja Open The Mysteries Of Your Creation. Kun Samoth alkoi säveltää musiikkia yhtyeen ulkopuolella, niin Thou Shalt Suffer hajosi. Basisti Ildjarn ja rumpali Thorbjørn Akkerhaugen erosivat yhtyeestä. Ildjarn perusti oman sooloprojektinsa ja Akkerhaugen perusti Akkerhaugen Studios -yrityksen. Näihin aikoihin (loppuvuodesta 1991) Emperor aloitti toimintansa. Yhtyeen ensimmäinen albumi Somnium ilmestyi vuonna 2000. Sen säveltämisestä ja tuottamisesta vastasi kokonaisuudessa Ihsahn. Tyyliltään albumi oli ambientia yhdistettynä keskiaikaiseen musiikkiin. Yhtyeen molemmat demot julkaistiin vuonna 1997 kokoelma-albumina nimellä Into The Woods Of Belial ja se julkaistiin uudelleen vuonna 2004. Nykyisin yhtye on tauolla Ihsahnin keskittyessä soolouraansa, kun hänen toinen yhtyeensä Peccatum on hajonnut. ==Levytykset== ===Albumit=== *Somnium (2000) *Into The Woods Of Belial (1997) (kokoelma, uudelleenjulkaistu 2004) ===Demot=== *Into The Woods Of Belial (1991) *Open The Mysteries Of Your Creation (1991) ==Yhtyeen jäsenet== ===Nykyiset jäsenet=== *Ihsahn (Vegard Tveitan) – laulu, kitara, kosketinsoittimet (1990–1991, 2000) ===Entiset jäsenet=== *Samoth (Tomas Haugen) – kitara (1990–1991), rummut (1991) *Ildjarn (Vidar Vaaer) – basso (1991) *Thorbjørn Akkerhaugen – rummut (1991) Luokka:Norjalaiset black metal -yhtyeet
Qu Ridong

Qu Ridong (s. 1968, Guizhou) on kiinalainen haulikkoampuja. Qu on saavuttanut MM-kilpailuissa Nikosiassa 2003 joukkuehopeaa skeetissä. Olympialaisissa Pekingissä 2008 hän oli kuudes skeetissä. ==Lähteet== * * Luokka:Kiinalaiset ampujat Luokka:Vuonna 1968 syntyneet Luokka:Elävät henkilöt
Pääverbi

Pääverbi on liittomuodoissa verbi, joka osoittaa lauseen varsinaisen merkityksen, erotuksena apuverbistä. Suomessa pääverbiä tarvitaan lähinnä perfektissä, ja pluskvamperfektissä, jolloin pääverbistä käytetään toista partisiippimuotoa, mutta se esiintyy myös joissakin muissa tapauksissa, kuten rektioissa. Esimerkiksi lauseessa Minä olen tavannut sinut pääverbi on tavannut. Sen vaihtaminen muuttaa lauseen merkityksen, esimerkiksi Minä olen huomannut sinut. Luokka:Sanaluokat
Jeffrey Holguin

Jeffrey Holguin (s. 1978 Fullerton, Kalifornia), on yhdysvaltalainen haulikkoampuja. Holguin on saavuttanut MM-kilpailuissa kaksoistrapissa miesten sarjassa kolme joukkuekultaa, henkilökohtaisen hopean ja joukkuepronssin, sekä poikien sarjassa joukkuehopean ja joukkuepronssin. Olympialaisissa Pekingissä 2008 hän oli neljässä kaksoistrapissa. ==Lähteet== * * Luokka:Yhdysvaltalaiset ampujat Luokka:Vuonna 1978 syntyneet Luokka:Elävät henkilöt
Mescaline and Mandies Round at Uncle Harry’s

Mescaline and Mandies Round at Uncle Harry’s on Pink Fairiesin arkistolivealbumi vuodelta 1998. Sama sisältö on julkaistu myös nimellä Uncle Harry. == Kappaleet == #Lucille (Penniman/Collins) #The Snake (Pink Fairies) #Johnny B. Goode (Berry) #Uncle Harry’s Last Freak-Out (Pink Fairies) #Do It (Sanderson/Hunter/Rudolph/Alder) #Uncle Harry's Last Freak-Out (Pink Fairies) *1–2: BBC "Top Gear", Maida Vale Studios, Lontoo marraskuu 1970 *3–4: BBC "In Concert", Paris Theatre, Lontoo lokakuu 1971 *5–6: Glastonbury 24. kesäkuuta 1971 == Muusikot == *Duncan Sanderson: basso, laulu *Russell Hunter: rummut *Paul Rudolph: kitara *Twink: rummut, laulu (kappaleet 1–2, 5–6) *Trevor Burton: kitara (kappaleet 3–4) Luokka:Vuoden 1998 konserttitallenteet Luokka:Pink Fairiesin albumit
Do It!

Do It! on Pink Fairiesin kokoelma-albumi joka sisältää live- ja studionauhoituksia sekä rumpali-laulaja Twinkin soolomateriaalia. == Kappaleet == # Do It! - 2:59 (Duncan Sanderson/Paul Rudolph/Russell Hunter/John Alder) # Mexican Grass War (live) - 1:24 (Twink) # 10,000 Words in a Cardboard Box - 4:27 (Junior/Twink) # The Sparrow Is a Sign - 2:23 (Twink/Steve Peregrine Took) # Why Does a Red Cow? (live) - 0:21 (Trad.) # Mexican Grass War (live) - 5:24 (Twink) # Do It! (live) - 3:23 (Twink) # Uncle Harry's Last Freakout (live) - 19:22 (The Pink Fairies) # Mexican Grass War (more live) - 1:02 (Twink) # Suicide - 4:22 (Twink) # The Snake (live) - 10:51 (The Pink Fairies) * 1: demo 1970 * 2,6,7,8,9: Glastonbury 24. kesäkuuta 1971 * 3,4,10: Twinkin sooloalbumilta Think Pink (1970) * 5,11: Weeley-festivaali elokuu 1971 Luokka:Vuoden 1999 kokoelma-albumit Luokka:Pink Fairiesin albumit